الصفحه دى يتيمه, حاول تضيفلها لينك فى صفحات تانيه متعلقه بيها. الدكتور بدوى احمد طبانه (8 سبتمبر 1914 - 19 فبراير 2000) عالم مصرى من علماء اللغة العربية اتولد الدكتور بدوى طبانه يوم 8 سبتمبر 1914 فى مركز الشهداء فى محافظة المنوفيه فى مصر ، حفظ القرآن الكريم واخد الشهادة الابتدائية وبعد كده انتقل لالقاهره ودخل كلية دار العلوم بجامعة القاهره واتخرج منها سنة 1938 . وفى سنة 1951 اخد شهادة الماجستير من جامعة القاهره فى النقد الأدبى والبلاغة وكان موضوع دراسته فى الماجستير هو ابو هلال العسكرى ومقاييسه البلاغية . وفى سنة 1953 اخد شهادة الدكتوراه فى موضوع قدامه بن جعفر والنقد الادبى . اشتغل بدوى طبانه مدرس فى وزارة المعارف المصرية ، وبعد كده اشتغل فى التدريس الجامعى كمدرس وبعدها استاذ مساعد وبعد كده استاذ واخيرا استاذ كرسى ورئيس قسم البلاغة والنقد فى كلية دار العلوم بجامعة القاهره . بعد كده شغل بدوي طبانه منصب استاذ للنقد الادبى فى جامعة بغداد وجامعة طرابلس و جامعة الامام محمد بن سعود الاسلامية فى الرياض ، وفى خلال مشواره العلمى الطويل اشرف على منح عدد كبير من شهادات الماجستير و الدكتوراه ده غير مشاركته فى العديد من المؤتمرات الأدبية ومؤتمرات الأدباء العرب . فى يوم 29 يوليو 1996 اخد الدكتور بدوي طبانه جايزة الدوله التقديريه فى الاداب والفنون .